Sa lá atá inniu ann, tá Éire agus an Iodáil ina gcomhpháirtithe san Aontas Eorpach, lena n-áirítear limistéar an euro, agus is é an tiomantas céanna atá againn do thodhchaí láidir a thógáil don Eoraip, ar bhonn na luachanna bunúsacha atá fós ina dtreoir dúinn agus muid ag tabhairt faoi na dúshláin atá le sárú san aonú haois is fiche. In éineacht le mo chomhghleacaithe san Ambasáid, tá sé ina thosaíocht agam leasanna na hÉireann a chur chun cinn anseo san Iodáil agus cur leis an dlúthchaidreamh arb ann dó cheana eadrainn féin agus an tír sin atá ina ballstát tábhachtach den Aontas Eorpach agus sa Ghrúpa Seacht.